Incendiul din cartierul Militari, București, a fost localizat. ISU: Nu mai există posibilitatea de propagare.
Incendiul este localizat. ISU: Nu mai există posibilități de propagare. Incendiu la un centru de colectare a deșeurilor din cartierul Militari din Capitală. Ard containere cu deșeuri și flăcările ar putea ajuge la altă clădire din zonă. Sunt 10 echipaje de pompieri care luptă cu flăcurile.
La aproximativ o oră de la anunțul incendiului, acesta a fost localizat. Autoritățile spun că nu mai există posibilități de propagare. 14:45 – Autoritățile trebuie să suplimenteze autospecialele, din cauza surselor de apă limitateEste necesară suplimentarea dispozitivului cu autospeciale-cisternă de mare capacitate. Sursele de alimentare cu apă sunt limitate, transmit reprezentanții ISU. 14:30 – Otavian Berceanu, șeful Gărzii de Mediu: "Bucureștenii să închidă geamurile""Incendiul este masiv, avem foarte multe substanțe inflamabile, există butelii, deci avem pericol de explozie. Pompierii se luptă să limiteze exitinderea incendiului. Fumul este intens și se îndreaptă către blocurile din proximitate. (…) Avem avantajul că vântul scoate fumul din București. Bucureștenii să închidă geamurile", a spus la Aleph News Octavian Berceanu, șeful Gărzii de Mediu. 14:25 – 13 autospeciale intervin la locul incendiului, anunță autoritățile. Știrea inițialăIncendiu la un centru de colectare a deșeurilor, pe strada Bârsănești, în cartierul Militari din București. Ard containere cu deșeuri și există posibilitatea extinderii la alt corp de clădire. Depozitul are o suprafață de 500 mp, transmit reprezentanții ISU.Momentan acționează opt autospeciale de stingere și două autoscări, conform ISU. Nu sunt persoane rănite. Autoritățile transmit că în interior se găsesc butelii și alte recipiente sub presiune, motiv pentru care se acționeaza cu prudență din exterior.